Public procurement notice: Contract Notice
Published: 2020-08-07
Buyer: Περιφέρεια Ηπείρου
Country: GR
Contract type: Services
Procedure: Open procedure
CPV classification: 48820000: Servers | 72212783
Estimated value: 249374 EUR
Submission deadline: 2020-09-22
Award criteria: The most economic tender

Technical requirements: Αντικείμενο της σύμβασης είναι η ανάπτυξη των απαιτούμενων συστημάτων - εφαρμογών, του ψηφιακού περιεχομένου και της παροχής των απαραίτητων υπηρεσιών, για τη δημιουργία μιας σειράς ολοκληρωμένων ψηφιακών ξεναγήσεων, καθώς και ενός ψηφιακού περιβάλλοντος διάθεσης πολυμεσικού υλικού τουριστικής προβολής τής «Πολιτιστικής Διαδρομής στα Αρχαία Θέατρα της Ηπείρου», για τους πέντε (5) βασικότερους αρχαιολογικούς χώρους θέασης και ακρόασης της Περιφέρειας (Δωδώνη, Νικόπολη, Κασσώπη, Αμβρακία, Γίτανα) και για άλλα σημεία ενδιαφέροντος της πολιτιστικής διαδρομής, τόσο για τους επιτόπιους όσο και για τους διαδικτυακούς επισκέπτες της. Επιπλέον, αντικείμενο της παρούσας σύμβασης αποτελεί και η προμήθεια, εγκατάσταση και θέση σε λειτουργία πέντε (5) εξυπηρετητών (1 ανά αρχαίο θέατρο) και 5 wifi access points στην είσοδο των 5 μνημείων, για τον τοπικό διαμοιρασμό, μέσω ασύρματου δικτύου, του περιεχομένου των επιτόπιων ψηφιακών ξεναγήσεων στις έξυπνες συσκευές των επισκεπτών.
Η συνολική διάρκεια της σύμβασης μπορεί να παρατείνεται (μετά από αιτιολογημένη απόφαση της αναθέτουσας αρχής) μέχρι το 50 % αυτής, ύστερα από σχετικό αίτημα του αναδόχου, που υποβάλλεται πριν από τη λήξη της διάρκειάς της σε αντικειμενικά δικαιολογημένες περιπτώσεις, που δεν οφείλονται σε υπαιτιότητα του αναδόχου.
Τα δικαιώματα προαίρεσης του έργου αφορούν αποκλειστικά σε υπηρεσίες συντήρησης λογισμικού - εφαρμογών (συμπεριλαμβανομένων των ξεναγήσεων) και περιλαμβάνουν 3 έτη συντήρησης, με μέγιστο ποσοστό ετησίως 2,5 % επί του προϋπολογισμού της σύμβασης, και ανέρχονται έως το ποσό των είκοσι μίας χιλιάδων πεντακοσίων εβδομήντα τριών ευρώ και εβδομήντα πέντε λεπτών (21 573,75 EUR) συμπεριλαμβανομένου ΦΠΑ 24 % [προϋπολογισμός χωρίς ΦΠΑ: 17 398,19 EUR - ΦΠΑ (24 %): 4 175,56 EUR].
Με βάση τα ανωτέρω, ο προϋπολογισμός του έργου, συμπεριλαμβανομένων των δικαιωμάτων προαίρεσης (υπηρεσίες συντήρησης), ανέρχεται στο ποσό των τριακοσίων εννέα χιλιάδων διακοσίων είκοσι τριών ευρώ και εβδομήντα πέντε λεπτών (309 223,75 EUR) συμπεριλαμβανομένου ΦΠΑ 24 % [προϋπολογισμός χωρίς ΦΠΑ: 249 374,00 EUR - ΦΠΑ (24 %): 59 849,75 EUR].
Η σύμβαση έχει ενταχθεί στο Επιχειρησιακό Πρόγραμμα «Ήπειρος 2014 - 2020», με βάση την απόφαση ένταξης με αρ. πρωτ. 319/30.1.2019 του περιφερειάρχη Ηπείρου και έχει λάβει κωδικό MIS 5035534. Η παρούσα σύμβαση χρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και από εθνικούς πόρους μέσω του Π.Δ.Ε..
Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν εμπορική ή βιομηχανική ή βιοτεχνική δραστηριότητα, συναφή με το αντικείμενο τής παρούσας σύμβασης, ήτοι να δραστηριοποιούνται επαγγελματικά με την παροχή υπηρεσιών ανάπτυξης λογισμικού εφαρμογών.
Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016.
Για περισσότερες πληροφορίες, βλ. άρθρο 2.2.4) (Καταλληλότητα άσκησης επαγγελματικής δραστηριότητας) της διακήρυξης του διαγωνισμού.
Όσον αφορά στην οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν μέσο γενικό ετήσιο κύκλο εργασιών προηγούμενης τριετίας από το έτος της παρούσας διακήρυξης, σε EUR, ίσο ή μεγαλύτερο από το 100 % του προϋπολογισμού της παρούσας σύμβασης, χωρίς ΦΠΑ. Σε περίπτωση που ο υποψήφιος δραστηριοποιείται για χρονικό διάστημα μικρότερο των 3 διαχειριστικών χρήσεων, θα πρέπει να πληροί το ελάχιστο ως άνω επίπεδο χρηματοοικονομικής επάρκειας, για όσες κλεισμένες διαχειριστικές χρήσεις δραστηριοποιείται, συναρτήσει της έναρξης των δραστηριοτήτων του.
Διευκρινίζεται ότι σε περίπτωση που ο υποψήφιος ανάδοχος είναι ένωση ή κοινοπραξία προσώπων, οι ανωτέρω προϋποθέσεις αρκεί να πληρούνται αθροιστικά από τα μέλη της ένωσης ή κοινοπραξίας.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:
α) να έχουν ολοκληρώσει επιτυχώς, κατά τα τελευταία τρία (3) έτη, συν το τρέχον, από 1 έως και 6 συμβάσεις, η / οι οποία/-ες να έχουν αθροιστικά συμβατικό τίμημα κατ’ ελάχιστον ίσο με τον προϋπολογισμό της παρούσας και με αντικείμενο την υλοποίηση εφαρμογών προβολής σημείων τουριστικού ή/και πολιτιστικού ενδιαφέροντος, καθώς και την παραγωγή του σχετικού πολυμεσικού περιεχομένου. Ειδικότερα, η / οι σύμβαση / συμβάσεις αυτή/-ές θα πρέπει αθροιστικά να καλύπτει/-ουν τα ακόλουθα επιμέρους θεματικά αντικείμενα:
— υλοποίηση εφαρμογής διαχείρισης διαδρομών και προβολής σημείων ενδιαφέροντος, με αξιοποίηση τεχνολογιών geolocation,
Σημειώνεται ότι σε έργα που ο υποψήφιος ανάδοχος ήταν μέλος ένωσης ή κοινοπραξίας, προσμετράται μόνο η συμβατική αξία που αντιστοιχεί στο ποσοστό συμμετοχής του·

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν εμπορική ή βιομηχανική ή βιοτεχνική δραστηριότητα, συναφή με το αντικείμενο τής παρούσας σύμβασης, ήτοι να δραστηριοποιούνται επαγγελματικά με την παροχή υπηρεσιών ανάπτυξης λογισμικού εφαρμογών. Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Για περισσότερες πληροφορίες, βλ. άρθρο 2.2.4) (Καταλληλότητα άσκησης επαγγελματικής δραστηριότητας) της διακήρυξης του διαγωνισμού.

Award value: 249374